钦定古今图书集成/理学汇编/学行典/第245卷 > 吴一澜 吴宗浩 汪灿
## 钦定古今图书集成/理学汇编/学行典/第245卷 > 吴一澜 吴宗浩 汪灿

按《仪真县志》：“吴一澜，字观澜，世业儒，迁仪真城之南。
万历二十三年大饥，邑侯王募富室输济，多不应。澜
适售盐于楚，市米归急，白侯曰：‘今来米千石，得倍息。
若以年饥居奇，诚不忍，愿留半完本，半供赈。侯曰：五
百石不继，奈何’？答曰：‘真距楚虽远，乘风上下，计月可
达。苟得母钱广籴，而以子米利贫，事亦易易’。”于是闻
者起感，争攒集，共得官民钱若干，周回粜籴，济活无
算。先是嘉靖闲倭寇江上，邑侯师虑东西南三面月
城未备，有吴宗浩者，同汪灿共捐银四千两增筑之。